【明報專訊】由恒生大學傳播學院主辦嘅第八屆商業新聞獎,明報同事黃志偉、陳子凌分別獲得「年度商業新聞記者獎」及「最佳大灣區商業新聞報道銀獎」,恭喜!
得到年度商業新聞記者獎嘅黃志偉(Gary),舊年加入明報財經組,專責電訊、物流、汽車行業新聞。今次佢憑3篇參賽報道,包括〈吳天海:9月零售例淡季 來季望改善〉、〈港貨櫃吞吐量跌16% 遭深圳拋離〉、〈貨運界倡設港口局 統籌碼頭規劃〉獲獎。
評審之一、香港存款保障委員會主席劉燕卿話Gary獲獎系列,尤其係有關貨櫃碼頭嘅報道,揭示咗香港經濟所面臨嘅前所未有挑戰,讚揚佢作為一個初出茅廬嘅記者,喺報道同分析方面堪稱典範,努力值得認可同祝賀。
另外明報駐廣州站採訪主任陳子凌亦憑〈免費睇樓團誤導港人買商住公寓〉奪得最佳大灣區商業新聞報道銀獎。新聞線索來自記者收到一通邀請港人去廣州免費食住兼睇樓嘅推銷電話,經深入調查後發現有誤導港人之嫌。據主辦單位資料,今屆獎項接獲超過500個報名,最終頒發34個獎。